Messi Barak Obamaning qizlariga sovg`a berdi

“Barselona” hujumchisi Lionel Messi AQSh prezidenti Barak Obamaning qizlariga o`z dastxati tushirilgan Argentina terma jamoasi futbolkalarini hadya etdi. Bu haqda “Lenta.ru” xabar bermoqda.
Futbolkalarda Obamaning ikki qizi Maliya va Sashaning ismlari yozilgan. AQSh prezidenti futbolkalarni mamlakatga tashrifi chog`ida Argentina prezidenti Maurisio Makrining qo`lidan qabul qilib olgan. Ayni shu tashrifi paytida Barak Obama qizlarining Messi bilan uchrashishni istashini aytgan edi.